|  |  |
| --- | --- |
| **RAPORTI NËNTËMUJOR FINANCIAR** | Per periudhën: Janar – Shtator2023 |
| DREJTORIA PËR BUXHET DHE FINANCA | Për Kuvendin Komunal |

   ****

 **Republika e Kosovës Komuna e Kaçaniku**

 **Republika Kosova-Republic of Kosovo Opština Kacanik – Municipal Kaçanik**

**Kryetari i komunës :**

**Besim Ilazi \_\_\_\_\_\_\_\_\_\_\_\_\_**

**Kaçanik, Tetor – 2023**

1. **Raporti i Buxhetit Komunal për periudhën Janar – Shtator 2023:**

Raporti i Buxhetit Komunal për periudhën Janar – Shtator 2023 ka për qëllim të informimit objektiv lidhur me ecurinë dhe me treguesit relevant rreth përmbushjes së planit të grumbullimit të mjeteve sipas burimeve, përmbushjes së obligimeve të planifikuara sipas plan programeve, dinamikën e mjeteve të shpenzuara dhe atë sipas natyrës së shpenzimeve dhe kategorive të përcaktuara buxhetore, rrjedhën e parasë si dhe treguesit tjerë që kanë ndikuar në rezultatet e përgjithshme për këtë periudhë. Ecuria e përgjithshme e këtyre treguesëve do të prezantohet për 13 (trembëdhjetë) programet buxhetore:

1. Zyra e Kryetarit,
2. Administrata e Përgjithshme dhe Çështjet Gjinore,
3. Zyra e Kuvendit Komunal,
4. Buxhet dhe Financa,
5. Zhvillim Ekonomik dhe Turizëm,
6. Shërbimet Publike, Mbrojtje Civile dhe Emergjencat,
7. Bujqësia, Pylltaria dhe Zhvillimi Rural,
8. Planifikimi Urban dhe Mjedisi,
9. Shëndetësia dhe Mirëqenia Sociale,
10. Shërbimet Sociale,
11. Arsim dhe Shkencë,
12. Kulturë,Rini dhe Sport,
13. Zyra Lokale për Komunitete.



* Buxheti i miratuar për Komunën e Kaçanikut per vitin 2023 është në shumë prej: **10,674,689.00 €**
* Buxheti i tanishem pas bartjes se një pjese të të hyrave dhe donacioneve te pashpenzuara nga viti kaluar, ka arritur shumën prej **11,183,045.91 €.**
* Struktura e pjesëmarrjes së mjeteve në buxhetin total të planifikuar per vitin 2023: Granti Qeveritarë **91.92%** apo shuma prej: **9,812,111.00€** , të hyrat vetanake **8.08%** apo shuma prej: **862,578.00 euro.**
* Shuma e përgjithshme e mjeteve te shpenzuara për këtë periudhë është 7,056,309.97 euro, e cila është paraqitur në kolonën nr.3 të tabelës.
* Progresi i arritur i shpenzimit te buxhetit gjetë kësaj periudhe shprehur në përqindje është 63.10%.
* Buxheti i shpenzuar per periudhën janar-shtator 2023, krahasuar me periudhën e njejtë të vitit të kaluar është për 1,974,709.70 euro më i lartë, kjo diferencë e ngritjes se shpenzimeve vjen kryesisht nga shkalla me e lartë e shpenzimeve te kategoria e pagave dhe mëditjeve përshkak të ngritjes se nivelit te pagave nga muaji shkurt 2023 me Ligjin e ri dhe pjesa tjetër nga shkalla më e lartë e treguar te kategoria e investimeve kapitale.

**II. Raporti i inkasimit të të hyrave vetanake:**

Të hyrat vetanake direkte të grumbulluara gjatë periudhës raportuese kanë arritur lartësinë e realizimit prej **733,899.74€** që përbëjnë **85.08%** të planifikimit të gjithëmbarshëm vjetorë në shumë prej **862,578.00€.**





● Bazuar në tabelën e realizimit të të hyrave vetanake, llojet e të hyrave të cilat tregojnë inkasim apo progress më të lartë se periudha e njejtë e vitit të kaluar janë të hyrat nga tatami në pronë dhe tokë, taksat për leje ndërtimi, taksat për matjen e tokës në teren, taksat për leje mjedisore, taksat për ndërrim dhe destinim të tokës, etj.

**III . Shpenzimet e realizuara për periudhën Janar – Shtator 2023:**

Dinamika e shpenzimeve për këtë periudhë është realizuar me **63.10%** në raport me Buxhetin aktual apo shuma prej **7,056,309.97€** ndërsa krahasuar më periudhën e njëjtë të vitit paraprak kemi shkallën e shpenzimit prej **38.86%** më shumë apo shumën të lartë prej **1,974,709.70€.**



**Shkalla e realizimit të Kategorive Ekonomike të Shpenzimeve në raport me ndarjet buxhetore të vitit 2023 është si vijon:**

1. Pagat dhe Mëditjet 81.44 %,
2. Mallra dhe Shërbime 50.72 %,
3. Shpenzime Komunale 37.74 %,
4. Subvencione dhe Transfere 45.30 % dhe
5. Shpenzime Kapitale 42.12%.

**Tabela në vijim paraqet realizimin e shpenzimeve sipas Programeve Buxhetore dhe atë sipas Kategorive Ekonomike të Shpenzimeve:**



* **Pjesëmarrja e ‘KESH’ në shpenzimin total per periudhën raportuese:**
1. Pagat dhe Mëditjet 64.95 %,
2. Mallra dhe Shërbime 10.79 %,
3. Shpenzime Komunale 1.12 %
4. Subvencionet dhe Transferet 2.67 %
5. Shpenzime Kapitale 20.46 %.
* **Pjesëmarrja në shpenzimin total sipas Programeve Buxhetore:**
1. Arsimi 50.13% ,
2. Shëndetësia dhe M.Sociale 13.09% dhe
3. Administrata Komunale 36.78%.













­